[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfraDec 16, 20212 min read"}, {"text_idx": "#000005", "text": "*for English review, please see language toggle switch on website*"}, {"text_idx": "#000008", "text": "Cyfres yw hon sydd, fel mae\u2019r teitl yn ei awgrymu, yn rhoi sylw i enwogion ac unigolion amrywiol sydd wedi cyfrannu at neu ddylanwadu mewn rhyw ffordd neu'i gilydd ar ein hanes fel cenedl."}, {"text_idx": "#000009", "text": "Nid cyfres am ferched yn unig yw hon, ond penderfynwyd lansio gyda thair merch hynod er mwyn pwysleisio\u2019r cyfraniad gwerthfawr maen nhw wedi ei wneud i\u2019n byd. Bydd rhai unigolion yn fwy adnabyddus nac eraill, ond un peth sy\u2019n sicr, maen nhw i gyd yn anhygoel ac yn amrywiol ac mae gen i deimlad y bydd y gyfres yma\u2019n un lwyddiannus iawn."}, {"text_idx": "#000010", "text": "Yr ail lyfr yn y gyfres sy\u2019n cael fy sylw yn y blog heddiw. Bethan Gwanas sydd wedi \u2019sgwennu Shirley, gyda darluniau modern a lliwgar gan Hanna Harris \u2013 llyfr hardd iawn, mae\u2019n rhaid i mi ddweud."}, {"text_idx": "#000011", "text": "Rw\u0302an, bydd pawb of a certain age wedi clywed am Shirley Bassey mae\u2019n debyg, ond efallai ddim yn gwybod hanes ei magwraeth yma yng Nghymru. Ia wir, mae hi\u2019n Gymraes!"}, {"text_idx": "#000012", "text": "Gan mai cynulleidfa ifanc (oed 3-7) sy\u2019n cael ei thargedu gan y gyfres, mae'n bur debyg na fydd y darllenwyr ifanc wedi clywed amdani eisoes, felly dyma gyfle gwych i ddangos pa mor bell mae rhai o\u2019r Cymry wedi mynd, a be maen nhw wedi gallu ei gyflawni."}, {"text_idx": "#000013", "text": "Mae BG wedi gwneud job dda o wneud synnwyr o fywyd Shirley Bassey a\u2019i gyflwyno mewn ffordd syml ond effeithiol sy\u2019n so\u0302n am y dyddiau cynnar yn Tiger Bay, Caerdydd hyd nes cyrraedd ei hanes diweddar ym Monaco."}, {"text_idx": "#000014", "text": "Roedd dysgu am ei bywyd yn hynod o ddiddorol - pwy fasa\u2019n meddwl bod cantores sydd efo gymaint o bresenoldeb ar lwyfan wedi bod mor swil pan oedd hi\u2019n blentyn? A wyddoch chi ei bod hi wedi cael trafferth fel cantores ifanc yn yr ysgol am fod ei llais hi\u2019n RHY bwerus? Gwyliwch ei pherfformiad once-in-a-lifetime yn Glastonbury yn 2007. Waw. Jest waw."}, {"text_idx": "#000018", "text": "Nid ydym yn gyfrifol am gynnwys gwefannau allanol."}, {"text_idx": "#000020", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000021", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]